钦定古今图书集成/明伦汇编/闺媛典/第207卷 > 陆府妻蒋氏
## 钦定古今图书集成/明伦汇编/闺媛典/第207卷 > 陆府妻蒋氏

按《严州府志》：“蒋氏，陆府妻，遂安人。适府方一年，氏年
十九，府客死馆中，氏赴哭，呕血几死，剪发纳府棺，矢
无他志。每却食自缢，求速死，以姑救不遂，乃杜门毁
容，尽焚其服玩。谨事舅姑，家人不一睹面。邻屋延烧，
氏抱棺恸哭，愿与俱烬。俄而返风灭火，观者嗟异。年
六十一。万历三十四年旌表。”